

**Moje práva v škole**

Aby sme sa v škole Felix cítili šťastní, máme práva, ktoré nikto nesmie porušovať.

1. **Mám právo na priateľstvo**, ohľaduplnosť, prijatie v kolektíve, právo zapojiť sa do aktivít.
2. **Mám právo na bezpečie**, nesmie sa mi slovne ani fyzicky ubližovať.
3. **Mám právo na pomoc**, keď si s niečím neviem dať rady.
4. **Mám právo na slušné správanie**, zdvorilosť, rozprávanie bez nadávok.
5. **Mám právo na rešpekt** k mojím názorom a potrebám.
6. **Mám právo na nerušenú prácu**, ticho, osobný priestor a čas, aby som mohol pracovať najlepšie, ako viem.
7. **Mám právo na čisté prostredie**, upratané a nezničené pomôcky a hračky.

Tieto práva majú všetci žiaci, učitelia aj ďalší ľudia, ktorí patria do školy Felix.